
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 122 

6 Οκτωβρίου 2015 


ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

Πράξη 23 της 6.10.2015 

Τροποποίηση της 6/17.2.2014 Πράξης Υπουργικού Συμ¬ 
βουλίου «Σύσταση Κυβερνητικού Συμβουλίου Διαχεί¬ 
ρισης Ιδιωτικού Χρέους». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) του άρθρου 82 παρ. 2 του Συντάγματος, 

β) των άρθρων 15 παρ. 2 και 3, 16, 25 παρ. 1, 59 και 
90 του Κώδικα Νομοθεσίας για την Κυβέρνηση και τα 
Κυβερνητικά Όργανα (Π.δ. 63/2005, Α' 98), 

γ) του άρθρου 1 του Ν. 4224/2013 «Κυβερνητικό Συμβού¬ 
λιο Διαχείρισης Ιδιωτικού Χρέους, Ελληνικό Επενδυτικό 
Ταμείο Αξιοποίησης Περιουσίας του Δημοσίου και άλλες 
επείγουσες διατάξεις» (Α' 288). 

δ) τις διατάξεις του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, Μετα¬ 
φορών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτι¬ 
κής Πολιτικής. Μετονομασία του Υπουργείου Πολιτισμού, 
Παιδείας, και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουργείου 
Παραγωγικής Ανασυγκρότησης, Περιβάλλοντος και Ενέρ¬ 
γειας σε Υπουργείο Περιβάλλοντος και Ενέργειας. Μετα¬ 
φορά Γ ενικής Γ ραμματείας Βιομηχανίας στο Υπουργείο 
Οικονομίας, Ανάπτυξης και Τουρισμού» (Α' 114). 

2. Την 6/17.2.2014 Πράξη Υπουργικού Συμβουλίου «Σύ¬ 
σταση Κυβερνητικού Συμβουλίου Διαχείρισης Ιδιωτικού 
Χρέους» (Α' 39). 

3. Την 20/14.8.2015 Πράξη Υπουργικού Συμβουλίου 
«Τροποποίηση της 6/17.2.2014 Πράξης Υπουργικού Συμ¬ 
βουλίου “Σύσταση Κυβερνητικού Συμβουλίου Διαχείρι¬ 
σης Ιδιωτικού Χρέους”» (Α' 95). 

4. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 


5. Το γεγονός, ότι η αποτελεσματική διαχείριση μη 
εξυπηρετούμενου ιδιωτικού χρέους προς όφελος του 
πολίτη και της ανταγωνιστικότητας της ελληνικής οι¬ 
κονομίας, αποτελεί εθνικό στόχο. 

6. Την ανάγκη ανασύστασης του Κυβερνητικού Συμ¬ 
βουλίου για τη διαχείριση του μη εξυπηρετούμενου 
ιδιωτικού χρέους καθώς και της ομάδας υποστήριξης 
του έργου του. 

7. Το γεγονός ότι από τις διατάξεις της παρούσας δεν 
προκαλείται πρόσθετη δαπάνη σε βάρος του κρατικού 
προϋπολογισμού. 

8. Την πρόταση του Πρωθυπουργού, αποφασίζει: 

Άρθρο 1 

Η παρ. 1 του άρθρου 1 της 6/17.2.2014 Πράξης Υπουρ¬ 
γικού Συμβουλίου, όπως ισχύει, αντικαθίσταται ως εξής: 

«1. Συνιστάται Κυβερνητικό Συμβούλιο Διαχείρισης ιδι¬ 
ωτικού Χρέους, το οποίο αποτελείται από τους Υπουρ¬ 
γούς Οικονομίας Ανάπτυξης και Τουρισμού, Δικαιοσύνης 
Διαφάνειας και Ανθρωπίνων Δικαιωμάτων, Εργασίας 
Κοινωνικής Ασφάλισης και Κοινωνικής Αλληλεγγύης και 
Οικονομικών». 

Άρθρο 2 

Η παρ. 2 του άρθρου 2 της 6/17.2.2014 Πράξης Υπουρ¬ 
γικού Συμβουλίου, όπως ισχύει, αντικαθίσταται ως εξής: 

«2. Μέλη της Ομάδας Υποστήριξης είναι: 

α. Ο Γ ενικός Γ ραμματέας Εμπορίου και Προστασίας 
Καταναλωτή του Υπουργείου Οικονομίας Ανάπτυξης 
και Τουρισμού, ο Γενικός Γραμματέας του Υπουργείου 
Δικαιοσύνης Διαφάνειας και Ανθρωπίνων Δικαιωμάτων, 
ο Γ ενικός Γ ραμματέας του Υπουργείου Εργασίας, Κοι¬ 
νωνικής Ασφάλισης και Κοινωνικής Αλληλεγγύης και ο 
Γ ενικός Γ ραμματέας Οικονομικής Πολιτικής του Υπουρ¬ 
γείου Οικονομικών. 

β. Δύο (2) σύμβουλοι ή συνεργάτες του Πρωθυπουργού 
ή της Γ ενικής Γ ραμματείας του Πρωθυπουργού. 

γ. Τρεις (3) υπάλληλοι ή ειδικοί σύμβουλοι ή συνεργά¬ 
τες σε κάθε ένα από τα Υπουργεία Οικονομίας Ανάπτυ¬ 
ξης και Τουρισμού, Δικαιοσύνης Διαφάνειας και Ανθρω¬ 
πίνων Δικαιωμάτων, Εργασίας Κοινωνικής Ασφάλισης 
και Κοινωνικής Αλληλεγγύης και Οικονομικών.» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 3 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γενικός Γραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* 0 100 12206 101 5 0 0 0 

2 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










